पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन का उल्लंघन करने वालों के खिलाफ कार्रवाई को लेकर गठित जॉइंट एनफोर्समेंट टीम (उत्तर व दक्षिण) ने शनिवार को खुले पाए गए 13 प्रतिष्ठानाें काे सीज करने की कार्रवाई की। जन अनुशासन पखवाड़े की सख्ती से पालना करवाने के लिए जेट दक्षिण की टीम ने शहर के तीन मैरिज प्लेस को सीज करते हुए 25-25 हजार का जुर्माना भी वसूला।
टीम ने मास्क नहीं पहनने और सोशल डिस्टेंसिंग नहीं रखने पर 64 चालान काटकर 8700 रुपए का जुर्माना वसूला। जेट की टीम के एसीपी शिवनारायण चौधरी, उपायुक्त शैलेंद्र सिंह के नेतृत्व में अतिक्रमण प्रभारी मोहन किशन व्यास व सुरेश हंस, सहप्रभारी आशीष चांवरिया ने शादी समारोह में निर्धारित गाइडलाइन की पालना नहीं करने पर शुक्रवार रात्रि तीन मैरिज प्लेस पर कार्रवाई की।
निरीक्षण के दौरान अमर नगर माता का थान स्थित महर्षि दधीचि आश्रम छात्रावास, मंडोर स्थित गीता शंकर मैरिज प्लेस, नयापुरा मंडोर पेसिफिक गार्डन में निर्धारित गाइडलाइन की पालना नहीं हो रही थी। शुक्रवार रात्रि को तीनों पर जुर्माना लगाने के बाद शनिवार सुबह जेट उत्तर की टीम ने तीनों मैरिज प्लेस को सीज कर दिया।
पेसिफिक गार्डन में पहले भी निर्धारित गाइडलाइन की अवहेलना की गई थी, जिस पर 25000 रुपए का जुर्माना लगाकर हिदायत दी गई थी, लेकिन हिदायत दिए जाने के बावजूद निरीक्षण के दौरान कोरोना गाइडलाइन की अवहेलना हो रही थी।
इधर, जेट उत्तर-दक्षिण ने 13 प्रतिष्ठान सीज किए
जेट उत्तर की टीम ने मोची मार्केट सिवांची गेट स्थित गोदारा मावा भंडार, जालौरी गेट के अंदर स्थित रांकावत मावा भंडार, बालवाड़ी स्कूल के पास जालौरी गेट सूर्या मावा भंडार, सिवांची गेट धानमंडी स्थित रब्बानी कट पीस सेंटर, खांडा फलसा स्थित लक्ष्मीनारायण भगवती प्रसाद किराणा स्टोर, महामंदिर स्थित सोलंकी मार्बल स्टोर, किरण एंटरप्राइजेज, सनसिटी वॉच एंड इलेक्ट्रॉनिक्स, सोलंकी सीमेंट सप्लायर्स सीज किए।
इधर, जॉइंट एनफोर्समेंट टीम दक्षिण के अतिरिक्त कमिश्नर राकेश गड़वाल, सीआई सुमेरदान चारण, सीआई लीलाराम, सीआई हनुमान सिंह, अतिक्रमण प्रभारी दिनेश कल्ला ने सरदारपुरा स्थित हिमालय संस, एयरफोर्स रोड स्थित गणेश डेयरी, ऋषभ डेयरी, केंद्रीय विद्यालय रोड स्थित अशोक वाटिका को सीज किया गया।
वहीं, शनिवार को कई जगहों पर मास्क नहीं पहनने और सोशल डिस्टेंसिंग की पालना नहीं होने पर उत्तर निगम ने सख्त कार्रवाई करते 64 चालान बनाकर 8700 रुपए की जुर्माना राशि वसूल की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn